মার্সেডিজ রুল
মার্সেডিজ জে. রুল (ইংরেজি: Mercedes Ruehl; /ruːl/; জন্ম ২৮ ফেব্রুয়ারি ১৯৪৮) একজন মার্কিন অভিনেত্রী। তিনি একটি একাডেমি পুরস্কার, একটি গোল্ডেন গ্লোব পুরস্কার, একটি টনি পুরস্কার, একটি ড্রামা ডেস্ক পুরস্কার, দুটি ওবি পুরস্কার ও দুটি আউটার ক্রিটিকস সার্কেল পুরস্কার-সহ অসংখ্য পুরস্কার অর্জন করেছেন। রুল লস্ট ইন ইয়ঙ্কার্স (১৯৯০) মঞ্চনাটকে অভিনয় করে শ্রেষ্ঠ অভিনেত্রী বিভাগে টনি পুরস্কার ও ড্রামা ডেস্ক পুরস্কার অর্জন করেন। তিনি দ্য ফিশার কিং (১৯৯১) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল বিগ (১৯৮৮), ম্যারিড টু দ্য মব (১৯৮৮), লাস্ট অ্যাকশন হিরো (১৯৯৩), রোজ্যানাস গ্রেভ (১৯৯৭) ও হাসলার্স (২০১৯)।